text: Direktør går fra Sydbank
  07 maj 2012 kl. 13.50
  Finn Boel Pedersen forlader direktionen i Sydbank efter kun tre måneders ansættelse.
  Banken oplyser i en kort selskabsmeddelelse, at arbejdsopgaverne ikke har levet op til hans forventninger til jobbet.
  Finn Boel Pedersen har haft forskellige job i Sydbank siden 1976. Senest kom han fra en stilling som regionsdirektør i Kolding.
  Sydbanks direktion består herefter af adm. direktør Karen Frøsig og bankdirektør Preben L. Hansen.
  Bestyrelsen har ikke taget stilling til en afløser for Finn Boel Pedersen.
  